مفيش قانون .. مفيش محاسبة .. مفيش عدل .. مفيش سياسة .. مفيش حرية .. مفيش اعلام .. مفيش اقتصاد .. مفيش مستقبل .. 

هتتكلم في السياسة هتتقتل أو تختفي قسريا أو تتنفي أو تعتقل .. 

تساعد الناس بتعليمهم و تعمل دخل لنفسك عالنت هتتحبس .. 

هتكلم في الاقتصاد و الكارثة اللي عايشنها هتتحبس ..

ناجح في أعمالك برة سيطرة الدولة هنحطك في قوائم ارهاب و نسطوا على فلوسك .. 

ترفض بيع البلد هتتحبس (تيران و صنافير) 

تحاول تعمل تحالف انتخابي هتتحبس و تتحط قوائم إرهاب (خلية الأمل)

ترشح نفسك لانتخابات رئاسة أو تنوي الترشح أو تبدي الدعم لمرشح سرا أو علنا (تتحاكم عسكريا - أحمد قنصوة - ، تتخطف من الشارع و تتحبس سنتين - سامي عنان-، تتشحن من الإمارات و تتحط في بيتك - شفيق - ، تتحبس عشان الاتصال مع عنان -أبو الفتوح- ، تتلفقلك انت و حملتك و داعميك قضايا - طنطاوي) .. و القائمة تطول 

اقفل كل المساحات و ارتكب كل الجرايم بمبدأ ان الدولة محتكرة السلاح و هو الأصل في دولة القانون و ترجع تقول ليه في دعاوي عنف .. 

مسؤولية الدولة انها توقف العنف بإنها هي اللي توقف عنفها و تفتح أبواب العدالة و تعلي دولة القانون .. 

السلطة أمامها مسارات و هي اللي بتحدد بأفعالها ايه المسار اللي هتسلكه البلد .. 

أدعو مرة تانية لفتح المجال العام و الإفراج عن المعتقلين و عودة المعارضين و تطبيق مادة العدالة الانتقالية في الدستور .. قبل الطوفان